Diplomsko delo: številčenje strani v urejevalniku besedil Word


1. Postavite se na konec 3. strani (oz. 4. strani, če ste v zaključno delo vezali tudi zahvalo) in v meniju izberite "Postavitev strani/Prelom". Odpre se novo okno, v katerem izberite možnost "Vrste prelomov/odsekov  Naslednja stran". 

1. Pogled nastavite na "Pogled/Navaden". Kot vidite, je sedaj med 3. in 4. stranjo vidna črta, na kateri piše "Prelom odseka (naslednja stran)". Dokument se je torej razdelil na dva odseka. (Če imate sedaj eno stran prazno, potem se ob že omenjeni črti nahaja še črta, na kateri piše "Prelom strani". V tem primeru odstranite ta odvečni prelom, prelom odseka pa mora ostati.). 

1. Postavite se na 3. oz. 4. stran in izberite "Vstavljanje/Številke strani". Odpre se novo okno, v katerem odkljukajte možnost "Pokaži številko prve strani", nato pa pritisnite gumb "Oblika ...". Spet se odpre novo okno, v katerem lahko določite obliko številk, predvsem pa je pomembno, da spodaj izberete "Oštevilčenje strani/začni z" in tam vpišete 4 oz. 5. 

1. Postavite se na 4. oz. 5. stran in izberite "Pogled - Glava/noga". Postavite se v t. i. nogo besedila, v kateri je tudi številka strani (1). Na vrhu obrobe glave piše "Enak kot prejšnji", kar pomeni, da je noga na 4. (oz. 5.) strani oblikovana enako kot noga na 3. (oz. 4.) strani. To pa seveda ni dobro, saj na 3. (oz. 4.) strani nočemo številčenja. Ko ste izbrali "Pogled - Glava/noga", se je odprla tudi nova orodjarna. Na njej poiščite gumb, ki je vdrt. Če se zapeljete čezenj, se pojavi napis "Poveži s prejšnjim" (gl. sliko spodaj). Kliknite ga in s tem prekinite povezavo med obema odsekoma. Sedaj nad nogo ne piše več "Enak kot prejšnji". 
[image: Poveži s prejšnjim]
1. [bookmark: _GoBack]Pojdite na 4. (oz. 5.) stran in iz noge izbrišite številko strani. Sedaj je številčenje strani v vašem diplomskem delu pravilno.

